Коми Республикаса Юралысь В.М. Гайзерлöн Коми Республикаса олысьяс да регионын уджалысь предприятиеясса юрнуöдысьяс дорö шыöдчöм.

Пыдди пуктана землякъяс!

Рака тöлысь 1 лунсянь официальнöя заводитчис «Ми Ыджыд Вермöмлöн наследникъяс – 2011» бур вöчан марафон.

Ми водзö нуöдам ыджыд да, кыв шутöг, колана удж. Водзö отсасям миян ветеранъяслы, висьталам «аттьö» налы, кодъяс тышкасисны миян вöля вöсна. Эска, мый татшöм отсöгсö колö сетны оз сöмын гöгрöс паса воясö, ми дасьöсь отсасьны праздник лунъяс вылö видзöдтöг.

Аттьöала «Ми Ыджыд Вермöмлöн наследникъяс – 2010» марафон котыртысьясöс, медводз, ветеранъяслысь организацияясöс, ыджыд удж вöчöмысь, мыйö тi босьтчинныд да бура пöртiнныд олöмö. Медводдза марафон бурлунас тiян пайыд, тiян вермöмыд.

Таво марафоныс мунас вылынджык тшупöдын. Кута лача, мый, кыдзи и водзтi, ветеранъяслы медшöр отсöгсö сетасны республикаса бизнес-сообщество да миян мутасын уджалысь предприятиеяс. Сьöлöмсянь кора пырöдчыны бур вöчан акцияас выль йöзöс – ветеранъяслы тi верманныд сетны, тiян кöсйöм серти, кöть кутшöм отсöг.

Тайö лоас миян öтувъя «Вермöм» налöн паметьö, кодъяс öружиеöн дорйисны миян Аймулысь вöля да асшöрлун.

Коми Республикаса Юралысь В.М. Гайзер

Вячеслав Гайзер вуджöдiс «Вермöм» Коми республиканскöй абу коммерческöй фондлöн тшöт вылö öти лунся удждон.

**«Вермöм» Коми республиканскöй абу коммерческöй фондлöн реквизитъяс:**

167982, Сыктывкар, К.Маркс ул., 210

ОГРН 1041100427170 2004 во 10.5 лун

ИНН/КПП 1101479871/110101001

ОКПО 73326117

ОКАТО 87401000000

Коми ОСБ-ын 8617 №-а тшöт

Р/тш 40703810428000103991

Кор. тшöт 30101810400000000640

БИК 048702640

Сыктывкарын йитчан телефонъяс: (8212) 243-130 да 249-588